Р Е П У Б Л И К А С Р Б И Ј A

НАРОДНА СКУПШТИНА

01 Број 06-2/186-18

23. јул 2018. године

Б е о г р а д

 **З А П И С Н И К**

**ОСАМНАЕСТЕ ПОСЕБНЕ СЕДНИЦЕ НАРОДНЕ СКУПШТИНЕ**

**РЕПУБЛИКЕ СРБИЈЕ У ЈЕДАНАЕСТОМ САЗИВУ,**

**ОДРЖАНЕ 23. ЈУЛА 2018. ГОДИНЕ**

Седница је почела у 13,00 часова.

Седници је председавала Маја Гојковић, председник Народне скупштине Републике Србије.

Председник је обавестила да је Посебну седницу сазвала да би се Народној скупштини обратила Његова Екселенција господин Деметрис Силурис, председник Представничког дома Републике Кипар.

Након што је, у име народних посланика и у своје име, поздравила Његову Екселенцију господина Деметриса Силуриса, уважене чланове делегације Представничког дома Републике Кипар и представнике дипломатског кора у Републици Србији, замолила је Његову Екселенцију господина Деметриса Силуриса, да се обрати Народној скупштини.

По завршеном обраћању, председник Народне скупштине се захвалила Његовој Екселенцији председнику Представничког дома Републике Кипар господину Деметрису Силурису на обраћању Народној скупштини, а затим је закључила Осамнаесту Посебну седницу Народне скупштине Републике Србије у Једанаестом сазиву.

Седница је закључена у 13 часова и 15 минута.

 З А М Е Н И К

ГЕНЕРАЛНОГ СЕКРЕТАРА ПРЕДСЕДНИК

 Срђан Смиљанић Маја Гојковић